288 



Nattesøvnen m. m. — Nogle Patienter (Grønlændere) klagede 

 over stærkere Lumbago og Rhachialgi samt Smerter i Øje- 

 laagene; enkelte Patienter klagede over lidt Smerter i Brystet. 

 Overalt angav man, at Sygdommens første lokale Symptomer 

 mærkedes i Halsen; herfra bredte Slimhindekatarrhen sig saa 

 efterhaanden videre opad (til Næsesvælgrummet og Næsen): 

 Coryza, der kunde være næsten rent purulent og meget ved- 

 holdende, og nedad (til Larynx: Hæshed, Trachea osv.) Sjæl- 

 dent skred den videre, saa at der kunde konstateres Bronchitis 

 o. Ign. Hæsheden kunde ogsaa være et tidligt Symptom, næsten 

 et Inilialsymptom. Man kunde i Dagene 4de — 6te Juni mærke 

 den taagede og klamme, kølige Lufts skadelige Indvirkning paa 

 de øvre Luftvejsslimhinder; Hæsheden tiltog efter Ophold i 

 fri Luft o. s. V. — De fleste af Patienterne angav, at Sygdom- 

 men var begyndt temmelig pludselig hos dem; hos andre synes 

 Symptomerne at være optraadt mere gradvist ; Initialsymptomerne 

 (Feberen og de øvrige Almentilfælde) har vel her været mindre 

 stærkt udtalte. 



19 grønlandske og 7 danske Patienter fra selve Kolonien 

 kom til Lægebehandling i Juni Maaned for Influenza. — At 

 kun saa forholdsvis faa grønlandske Patienter kom til Behand- 

 ling, skyldes i væsentlig Grad den Omstændighed, at den største 

 Del af Koloniens Befolkning allerede i Slutningen af Maj var 

 flyttet bort til Fangst- og Angmagsætpladsen, saa at kun faa 

 Mennesker var blevne tilbage ved Kolonien. Næsten alle de, 

 der i Juni endnu opholdt sig her, var angrebne af Forkølelses- 

 Epidemien. Og paa Fangst- og Angmagsætpladserne skal noget 

 lignende have været Tilfældet i første Halvdel af Juni; Snue, 

 Hæshed og Hoste overalt! — I Maj 1900 kom 44 Patienter 

 til Lægebehandling under den daværende Influenza-Epidemi; at 

 Patientantallet paa Sygelisten da var større end i Juni 1901, 

 skyldes sikkert for en stor Del, at der endnu da var flere 

 Mennesker hjemme; de havde endnu ikke forladt Kolonien og 

 havde altsaa lettere Adgang til at søge til Lægen. Men saavel 



